Genesis (skupina)

**Genesis** je britská hudobná skupina hrajúca progresívny rock, ktorú sformovali v roku 1967 zakladajúci členovia Peter Gabriel, Tony Banks, Mike Rutherford, Chris Stewart, Anthony Phillips. Prvé roky kapely poznačila vysoká fluktuácia jej členov. V roku 1968 Chrisa Stewarta nahradil John Silver, ktorého po prvom albume *[[From Genesis to Revelation (album)|From Genesis to Revelation]]* (1969) vymenil John Mayhew. Aj Mayhew vydržal v kapele len jeden rok, aby v roku 1970 po nahratí druhého albumu kapely *[[Trespass]]* dostal padáka. Po jeho vyhadzove na miesto hráča na bicie v skupine prišiel Phil Collins. V tom istom roku nahradil gitaristu Anthony Phillipsa Mick Barnard, ktorého rok na to vystriedal Steve Hackett.

V zostave Gabriel, Banks, Rutherford, Collins a Hackett skupina nahrala svoje ďalšie štyri albumy, ktoré sa stali klasikou štýlu progresívneho rocku *-*  *[[Nursery Cryme]]* (1971), *[[Foxtrot]]* (1972), *[[Selling England by the Pound]]* (1973) a *[[The Lamb Lies Down on Broadway]]* (1974). Živé predstavenia kapely sa začali sústreďovať nielen na inštrumentálnu časť svojich kompozícii, ale aj vtedy ešte netradičné prvky na rockovej scéne: kostýmy, pyrotechniku a divadelný dizajn svojich vystúpení. Najmä turné po albume *[[The Lamb Lies Down on Broadway]]* sa vyznačovalo prepracovanou scénografiou.

Krátko po skončení tohto turné opustil skupinu jej frontman Peter Gabriel a dal sa úspešnú sólovú kariéru. Po tom, čo sa ostatní členovia kapely neúspešne snažili nájsť náhradu za svojho speváka, prevzal tento post bubeník Phil Collins. Ďalšie dva albumy *[[A Trick of the Tail]]* a *[[Wind & Wuthering]]* (obe 1976) nahrala kapela vo štvorici Banks, Rutherford, Collins a Hackett. Odchod gitaristu Steva Hacketta v roku 1976 zredukoval kapelu na trojicu Mike Rutherford, Tony Banks a Phil Collins. V 80. rokoch sa kapela odklonila viac k popu a zaznamenala svoj najväčší komerčný úspech. Vrchol popularity dosiahli s albumom *[[Invisible Touch]]* (1986), z ktorého až päť singlov dosiahlo TOP 5 v Spojených štátoch. V roku 1996 Phil Collins opustil Genesis, aby sa sústredil na svoju sólovú kariéru. Banks a Rutherford najali Ray Wilsona a v roku 1997 s ním vydali album *[[Calling All Stations]]*.

V roku 2007 Collins, Rutherford a Banks usporiadali európske turné neskôr rozšírené o koncerty v Severnej Amerike. Na ďalších 13 rokov sa kapela odmlčala a až v roku 2020 Collins, Banks a Rutherford oznámili obnovenie činnosti a ďalšie turné s názvom Last Domino? Tour.

## Diskografia

## Členovia
náhľad|Peter Gabriel počas vystúpenia v jednom z jeho kostýmov.
* Tony Banks - klávesy, vokály, akustická gitara (1967-2000, 2006-2007, 2020-súčasnosť)
* Mike Rutherford - basová gitara, elektrická a akustická gitara, basové pedále, violončelo (1967-2000, 2006-2007, 2020-súčasnosť)
*Peter Gabriel - spev, flauta, hoboj, tamburína, basový bubon (1967-1975)
* Anthony Phillips - sólová gitara, dulcimer, vokály (1967-1970)
* Chris Stewart - bicie, perkusie (1967-1968)
* John Silver - bicie, perkusie (1968-1969) 
* John Mayhew - bicie, perkusie, vokály (1969-1970)
* Phil Collins - bicie, perkusie, spev, vokály (1970-1996, 2006-2007, 2020-súčasnosť)
* Mick Barnard - elektrická a akustická gitara (1970-1971) 
** Steve Hackett - elektrická a akustická gitara, basová gitara, kalimba, autoharp (1971-1977)
** Ray Wilson - spev (1996–2000) 

## Referencie

## Iné projekty


Kategória:Britské hudobné skupiny
Kategória:Progresívnorockové hudobné skupiny
Kategória:Rockové hudobné skupiny
Kategória:Hudobné skupiny z 1967